

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

Materiál na rokovanie

HSR SR 19.08.2019

bod 12

S T A N O V I S K O

**k návrhu** **zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov**

**Popis materiálu**

Ministerka zdravotníctva Slovenskej republiky predkladá na plenárne zasadnutie Hospodárskej a sociálnej rady Slovenskej republiky návrh zákona, ktorým sa mení a dopĺňa zákon č. 363/2011 Z. z o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov (ďalej len „predkladaný materiál“).

Deklarovaným cieľom predkladaného materiálu je precizovať definíciu základného pojmu európskej referenčnej ceny lieku; umožniť aplikovať zmeny v Zozname zdravotníckych pomôcok na mieru; upraviť podmienky pri ktorých môže byť pomer úhrady zdravotnej poisťovne a doplatku poistenca za liek, zdravotnícku pomôcku alebo dietetickú potravinu zmenený.

Súčasťou predkladaného materiálu je aj návrh „Vyhlášky, ktorá ustanovuje zoznam zdravotníckych pomôcok na mieru § 27“ ako vykonávacieho právneho predpisu.

**Závery a odporúčania**

**K predkladanému materiálu Konfederácia odborových zväzov SR nemá pripomienky a odporúča ho na ďalšie legislatívne konanie.**